Erik Rasmussen bliver fra 1. januar ny træner i SAS Liga-klubben AGF, siger klubbens bestyrelsesformand. Ove Pedersen fortsætter som træner indtil nytår. AGF har meddelt, at klubben fra 1. januar skal trænes af Erik Rasmussen. Han afløser Ove Pedersen, som bliver i klubben året ud. - Vi har været glade for Ove Pedersens store arbejde i klubben. Men allerede her i efteråret blev vi enige om, at det var på tide at prøve noget nyt. Derfor var planen oprindeligt, at Erik Rasmussen skulle begynde i løbet af foråret 2009, siger Århus Elites bestyrelsesformand Torben Bjerre-Madsen til stiften.dk. Erik Rasmussen har også været rygtet på vej til AaB, men det blev altså østjyderne der skrev kontrakt med ham i denne omgang. Tidligere i dag afviste svenske Elfsborg IF, at deres træner Magnus Haglund skal overtage trænerposten i AaB. AaB havde i dag intet nyt at fortælle om trænersituationen.

Opsummering:
Den tidligere FC Midthylland-træner overtager Ove Pedersens job i AGF til januar.